ปกติแฟนเป็นโรคกระเพาะและมีทานยา Miracid ทุกวันเป็นประจำอยู่แล้ว หากวันไหนปวดประจำเดือนด้วย จะเริ่มเพิ่มยา Paracetamol แต่มักจะเอาไม่อยู่ ลำดับต่อมาก็จะเพิ่มยา เช่น Naproxen หรือ Mefenamic (ตัวใดตัวหนึ่ง) ซึ่งยาลดปวดทั้งสองตัวนั้น ทราบดีว่า มีผลข้างเคียงในเรื่องการเลือดออกในทางเดินอาหาร ซึ่งจะทำให้อาการโรคกระเพาะของแฟนรุนแรงขึ้นจึงขอปรึกษาว่า1. ยาลดอาการปวดประจำเดือนตัวไหน ดีที่สุดสำหรับคนเป็นโรคกระเพาะครับ2. ยา Naproxen หรือ Mefenamic (ตัวใดตัวหนึ่ง) ให้ทานควบคู่กับ Miracid พร้อมๆกันเลยใช่ไหมครับ3. สามารถทาน Naproxen หรือ Mefenamic (ตัวใดตัวหนึ่ง) ควบคู่กับยาน้ำ Gaviscon พร้อมๆกันได้เหมือนกันหรือไม่ครับขอบพระมากครับ
สวัสดีค่ะ อาการปวดประจำเดือนในเพศหญิงนั้น เกิดจากการหลั่งสารที่ทำให้เกิดการอักเสบ ซึ่งสามารถลดอาการได้ด้วยยาต้านการอักเสบที่ไม่ใช่สเตียรอยด์ ซึ่งยาที่ใช้ในกลุ่มอาการปวดประจำเดือนที่นิยมและได้ผลดีเช่นยา mefenamic acidควรใช้ยาต้านอักเสบแค่ตัวเดียว ไม่ใช้พร้อมกัน 2 ตัว ก็คือให้เลือก mefenamic acid หรือไม่ก็ naproxen อย่างใดอย่างหนึ่งก็พอส่วนถ้ามีโรคกระเพาะอาหารอักเสบอยู่ด้วย สามารถใช้ยารักษาโรคกระเพาะเช่นยากลุ่มลดการสร้างกรดเช่น omeprazole หรือยาน้ำเคลือบกระเพาะ gaviscon ดังกล่าวมาร่วมไปกับยาต้านการอักเสบได้ค่ะ และสังเกตอาการ ถ้ามีอาการของโรคกระเพาะอาหารอักเสบเป็นมาก ควรพบแพทย์เพื่อรับยาลดกรดต่อเนื่อง ยาต้านการอักเสบให้ใช้เวลาเฉพาะมีอาการเท่านั้น